মো. জিল্লুর রহমান জিলু, বালাগঞ্জ :: প্রবল বৃষ্টিপাত আর কুশিয়ারা নদীর উপচে পড়া পানিতে বালাগঞ্জে ভয়াবহ বন্যার আশঙ্কা দেখা দিয়েছে। গত ৪/৫দিন যাবত বালাগঞ্জ-খসরুপুর জিসি রোড (কুশিয়ারা ডাইক)’র কমপক্ষে ৬/৭ কিলোমিটার দীর্ঘ এলাকার সড়কের ওপর দিয়ে বালাগঞ্জের বিভিন্ন এলাকায় প্রবল বেগে পানি ঢুকছে। পাশাপাশি অবিরাম বৃষ্টিপাতের প্রভাবে বালাগঞ্জের সার্বিক বন্যা পরিস্থিতির অবনতি অব্যাহত রয়েছে। বন্যার পানিতে উপজেলা পরিষদ প্রাঙ্গণ তলিয়ে গেছে।